### Resumé

Økonomiudvalget har den 19. august 2024, pkt. 197, besluttet processen for udmøntning af den samlede ekstraordinære investering på i alt 260 mio. kr. (selvbudgetteringsmidler) og Økonomiudvalget har d 23. september 2024,  pkt. 216 godkendt rammesagen for udmøntningen. Af den samlede investering har forligspartierne i 2024 ekstraordinært bevilliget 20 mio. kr. til indsatser i forhold til klima og biodiversitet. Jf. den godkendte proces fremlægges sag med forslag til konkret udmøntning af de 20 mio. kr.

Der søges om en samlet anlægsbevilling på 18 mio. kr. til klima og biodiversitet - der er tidligere givet anlægsbevilling på 2 mio. kr. til strakspuljen.

### Sagsfremstilling

Forligspartierne afsatte den 4. juni 2024 260 mio. kr. til ekstraordinære investeringer i velfærd, klima og vækst i Vejle Kommune. Forligspartierne ønsker at prioritere 20 mio. kr. til indsatser i forhold til klima og biodiversitet. Der etableres derfor en investeringspulje på anlæg til tiltag for klima og biodiversitet. Puljen er afsat for at investere i tiltag som konkret medvirker til at løse udfordringer.

Vi har to udfordringer - en udfordring med klimaforandringer og en udfordring med tab af biodiversitet, og de to udfordringer er forbundne. Gennemsnitstemperaturen er steget og konsekvenserne af klimaforandringerne er mere ekstremt vejr, som tørke, hedebølger og skybrud. Klimaforandringerne forværrer forholdene for de dyr og planter, der i forvejen er pressede.

Ifølge FN’s klimapanel er retablering af naturlige økosystemer en helt central del af løsningen på klimakrisen, men skal vi ændre kurs, kræver det, at vi handler i fællesskab.

I Byrådets vision Vejle med Vilje er fortællingen netop Fælles om fremtiden, og visionen har tre stærke ambitioner:

1. Vi er noget for hinanden
2. Vi giver mere, end vi tager
3. Vi former fremtiden med mod

Inspireret af Byrådets vision foreslår forvaltningen fire fokusområder under overskriften "Mere liv i naturen":

1. Fremtidens børn og unge
2. Natur og klima i byen
3. Stor og rig natur
4. Strakspulje

**Fremtidens børn og unge (2,4 mio. kr.)**Vejle Kommune deltog i Miljøministeriets konkurrence Danmarks Vildeste Kommune. Kommunen vandt prisen for det mest engagerende naturprojekt, fordi kommunen lavede en stor indsats for at engagere børn og unge i kampen for en mere vild natur. Forvaltningen foreslår at bygge videre på det gode samarbejde, der var mellem kommunens forvaltninger, skoler, institutioner og [adresse].

Fremtidens børn og unge vokser op med klimaforandringerne, tab af biodiversitet og konsekvenserne af tidligere generationers valg. Vi vil give børn og unge naturen tilbage og et håb om en bedre fremtid både i forhold til klima og natur. De skal have gode oplevelser i og med naturen, og forståelse for, hvordan natur er en væsentlig løsning på vores klimaudfordringer. De skal få lyst til at opleve mere vild natur og ønske at passe på den med en vision om, at fremtidens børn og unge bliver de nye klima- og naturambassadører. Forslåede projekter inden for Fremtidens børn og unge er:

* [adresse] mest engagerede naturfagslærere: Udvikle forløb til og i samarbejde med skoler, uddannelsesinstitutioner, [adresse]  og evt. UCL Jelling. (1 mio. kr.)
* Natur AR (Augmented reality) – visualisering af natur, arter og landskaber for de ældste elever (0,6 mio. kr.)
* Citiziens Science-projekter – mål biodiversiteten i din have, dit nærområde, på din skole, i byens parker, kirkegårde m.m. (0,5 mio. kr.)
* Lær din nær-natur – få viden om den lille natur i dit nærområde (0,3 mio. kr.)

**Natur og klima i byen (4,6 mio. kr.)**I dag bor mange borgere i byerne, og første møde med natur oplever de i byernes parker, grønne områder, bynære skove, rabatter m.m. Adgang og udsigt til grønne områder har stor betydning for menneskers velfærd. Samtidig har store træer og grønne arealer betydning for mikroklimaet. Temperaturen er lavere, hvor der er træer og grønne områder, og vand fra regnskyl bliver bremset og kan bedre sive ned. Store træer og vilde haver, parker, vejrabatter, grønne områder har også betydning for den lokale biodiversitet og almindelige arter. En mere vild natur i byerne / naturlig by giver borgene nye oplevelser om natur, som kan bidrage til en bedre forståelse for vilde arter, og forhåbentlig en større glæde ved og forståelse for naturens behov. Forhåbentlig vil mange erfare, at en mere vild natur kan give værdi for såvel dyr som mennesker og give dem lyst til at bevæge sig ud i og kere sig om den store rige natur. Foreslåede projekter inden for Natur i byen er:

* Ny Rosborg (2,2 mio. kr.)
  + Genslyngning af [adresse] omkring [adresse] – kombineret med borgerdreven naturforvaltning fx med [adresse]
* Det grønne tag i byerne (1,8 mio. kr.)
  + Grønne åndehuller med gamle træer, der fortæller en historie
  + Grønne bånd til grøn mobilitet, hvor der er plads til at ”ældes”
* Vildere byer i Vejle Kommune (0,6 mio. kr.)Vilde rabatter og rundkørsler
  + Målrettet kampagne for vilde industriområder og vilde haver
  + Vilde blomster til alle (pluk-selv-saml-selv)
  + Dyr i byen med støtte fra eksterne fonde

**Stor og rig natur (11 mio. kr.)**Genopretning af stor og rig natur er den mest omkostningseffektive klimaindsats i forhold til CO2-reduktion og CO2-lagring. Stor og rig natur, hvor der er plads til store dyr, vand m.m., er også det tiltag, som har den største og vigtigste betydning for biodiversiteten. Stor og rig natur giver desuden muligheder for unikke oplevelser, hvor man kan opleve naturens kræfter bestemme, se de store dyr og de smukke sommerfugle, og forsvinde i tid og sted. Projekter, der skal genskabe stor og rig natur, forudsætter et tæt samarbejde med private lodsejere, private fonde, offentlige myndigheder og dyreholdere. Projekterne forudsætter en vis ekstern medfinansiering, hvorfor de anslåede projektudgifter er højere end de beløb der samlet søges om. Forslåede projekter inden for Stor og rig natur er:

* Vognkær enge – Genopretning af [adresse] (4,3-6,0 mio. kr.)
* Hjortedalen – genopretning af [adresse] i sit oprindelig forløb (3-4 mio. kr.)
* [adresse] – Udvikling af kommunens største og rigeste naturområde (3,5-4,8 mio. kr.)
* Ragna Clausen – Udvikling af bynær, stor og rig natur tæt på borgere, skoler og institutioner (2,0-2,3 mio. kr.)

**Strakspulje (2 mio. kr.)**10 % af den samlede pulje på 20 mio. kr. er afsat til udvalgets disponering til strakspulje. I den forbindelse er 1,2 mio. kr. afsat til projekt omkring Mølholmsdammen.

### Økonomi

![](data:image/png;base64...)
Figur 1 Ny/ændring af anlægsbevilling

![](data:image/png;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, der gives anlægsbevilling og afsættes rådighedsbeløb på i alt 18 mio. kr. til klima og biodiversitetsprojekter i 2025. Udgiften finansieres af den til formålet afsatte investeringspulje i 2024 v/Økonomiudvalget. Puljen overføres til 2025 i den samlede overførselssag 2024/2025.
Projekterne løber over flere år, hvorfor der må forventes overførsel.

**Afledt drift**Under Natur og Klima i byen er der afledt drift på 11.000 kr. fra 2027 og frem til vedligehold af nye bytræer/vejbede og stauder.

Under Stor og rig Natur (Vognkær Enge mv.) er der afledt drift  på 100.000 kr. kr. fra 2026 og frem - dels til administration og efterfølgende facilitering af forvaltningen i områderne samt vedligeholdelse af hegn m.m. for at sikre afgræsning på arealerne.

Under Stor og rig Natur (Hjortedalen) er der afledt drift  på 30.000 kr. kr. fra 2027 og frem til vedligehold og opretholdelse.

Afledt drift indgår i budgetlægningens spor 2 og den samlede politiske prioritering af udvalgenes driftsudfordringer.

**Høring**Centralt budget har ingen bemærkninger af bevillingsmæssig karakter.

### Klima og resiliensvurdering

Indsatser for biodiversitet understøtter omkostningseffektivt klimaindsatsen (varig CO2- lagring), og genskabelse af store naturlige økosystemer og naturlige processer er den langt billigste metode til at sikre varig CO2-lagring.

Retablering af naturlig hydrologi som en del af naturgenopretning sikrer tilbageholdelsespotentiale af kulstof på kulstofholdig jord og en fremtidig CO2-opbygnig og - lagring. Naturlige økosystemer og naturlige processer giver desuden robusthed ift. klimaforandringer herunder ekstreme vejrhændelser, oversvømmelser, tørke, brand m.m.

### Sagens videre forløb

Sagen skal behandles i Økonomiudvalget og Byrådet.

### Historik

#### Teknik- og Miljødirektøren indstiller , den 9. december 2024, punkt 217:

**at** udvalget anbefaler at godkende forslag til de fire skitserede investeringsrammer vedrørende de ekstraordinære midler på 20 mio. kr. til klima og biodiversitet, og

**at** de bevillingsmæssige konsekvenser jf. bevillingsskema under afsnittet økonomi godkendes.

#### Beslutning fra Klima-, Natur- og Miljøudvalget, den 9. december 2024, punkt 217:

Anbefalet.

Bodil Hansen var fraværende.

#### Beslutning fra Økonomiudvalget, den 20. januar 2025, punkt 15:

Anbefales.

### Beslutning

Godkendt.

Fraværende:

Gustav Svendsen.

Paula Frederiksen. I stedet mødte André Laursen.

Arne Kristensen. I stedet mødte Boe Karlsen.